हमारे देश के कुछ राज्यों मे स्त्री-पुरुष अनुपात कम हुआ है या फिर अभी तक भी कुछ लोगों की निम्न सोच के कारण लड़कों कि अपेक्षा लड़कियों की संख्या कम हो रही है। इससे यह अंदाजा लगाना मुश्किल नहीं है कि अगर यही गिरावट जारी रही तो घरों में लड़कियों की खोज मुश्किल होगी और लोग समाज में संतुलन के अलावा रक्षा बंधन जैसे तमाम त्योहारों में जरूरी महिलाओं के बिना ही जीने के लिए मजबूर होंगे। त्योहारों से रिश्तों को मजबूती मिलती है और इंसान में नैतिकता की भावना बढ़ती है। लेकिन आधुनिकता की अंधी दौड़ ने इन त्योहारों का रंग भी फीका कर दिया है। आज लोगों के पास इतना समय नहीं है कि वे इन त्योहारों में भाग ले या मना सकें।